સિકંદરશાહનો મકબરો, પ્રાંતિજ

સિકંદરશાહનો મકબરો એ ગુજરાતના સુલતાન મહમદ બેગડાએ તેમના સૈનિક સિકંદર શાહના માનમાં આશરે ૧૪૮૦માં ગુજરાતના સાબરકાંઠા જિલ્લાના પ્રાંતિજ ખાતે બંધાવ્યો હતો.

 ઇતિહાસ 
કબર પર કોતરાવેલા લેખ પર લખ્યું છે કે સૂમરા વંશના વડા દુદાના પુત્ર મુહમ્મદ, તેમના પુત્ર ઉમર, તેમના પુત્ર ગિયાથ, તેમના પુત્ર આઝમ-એ-રાય-મુઆઝમ-ખાન સિકંદર ખાન તારીખ ૨૧ મી સફર હિજરી વર્ષ ૮૮૫ (૨ મે ૧૪૮૦)ના રોજ મહેમુદ શાહ પ્રથમ (મહમૂદ બેગડા)ના શાસન દરમિયાન થાણા (ચોકી) સિંહેર અથવા સેંભાર ખાતે ૩૨ વર્ષની ઉંમરે શહીદ થયા હતા.

એક દંતકથા અનુસાર, મિયાં સિકંદર અહમદ શાહ પહેલાની સેનામાં એક સૈનિક હતા. ધ્રાંગધ્રા રાજ્યના રાજા સાથે હળવદ ખાતે થયેલી લડાઈમાં તેમનું અવસાન થયું હતું. તેઓ પ્રાંતિજનો વતની હોવાથી તેમને અહીં જ દફનાવવામાં આવ્યા હતા. પાછળથી તેમના નામમાં મિયાંની જગ્યાએ શાહ ઉમેરી તેમનું પવિત્ર સન્માન કરવામાં આવ્યું હતું.

આ મકબરો રાષ્ટ્રીય મહત્વનું સ્મારક (N-GJ-175) છે.

 વાસ્તુકલા 
આ મકબરો એક લંબચોરસ ઇમારત છે જેનો ગુંબજ તૂટી પડ્યો છે. મકબરાના જીર્ણોદ્ધાર દરમિયાન ફાઇબર-રિઇન્ફોર્સ્ડ પ્લાસ્ટિકનો નવો ગુંબજ બનાવવામાં આવ્યો છે.

 સંદર્ભ 

શ્રેણી:રાષ્ટ્રીય મહત્વનાં સ્મારકો
શ્રેણી:સાબરકાંઠા જિલ્લો